Ζυμαρικά με σουτζούκι, γαρίδες, μαστιχοτύρι και κρέμα από φυστίκια Αιγίνης
Το άρωμα της μαστίχας πάει γάντι με το φυστίκι, το σουτζούκι λειτουργεί σαν καρύκευμα, ενώ η σάλτσα μελώνει πάνω στα ζυμαρικά.
500 γρ. ζυμαρικά στριφτάρια, 1 ξερό κρεμμύδι, ψιλοκομμένο, 1 σκελίδα σκόρδου, ψιλοκομμένη, 12 μεγάλες γαρίδες, καθαρισμένες μόνο από τα κελύφη, 1/2 μικρό πράσο, ψιλοκομμένο, 90 γρ. σουτζούκι, σε κυβάκια, 50 ml λευκό ξηρό κρασί, 200 ml ζωμός γαρίδας, 200 γρ. φυστίκια Αιγίνης (ψίχα), ανάλατα, τριμμένα στον πολυκόφτη, 150 γρ. μαστιχοτύρι Άνδρου *, 100 γρ. παρμεζάνα, τριμμένη, 2-3 κλωνάρια εστραγκόν (σε μεγάλα σούπερ μάρκετ), ψιλοκομμένο (ή μαϊντανός, με διαφορετικό αποτέλεσμα), 50 γρ. βούτυρο αγελάδος, σε κυβάκια, 30 ml ελαιόλαδο, αλάτι, φρεσκοτριμμένο πιπέρι
Για τα ζυμαρικά με σουτζούκι, γαρίδες, μαστιχοτύρι και κρέμα από φυστίκια Αιγίνης, βράζουμε τα ζυμαρικά σύμφωνα με τις οδηγίες της συσκευασίας. Σοτάρουμε το κρεμμύδι, το πράσο και το σκόρδο στο λάδι, σε δυνατή φωτιά, για 2 λεπτά. Ρίχνουμε τις γαρίδες και σοτάρουμε για 1 λεπτό. Προσθέτουμε το σουτζούκι, ανακατεύουμε και σβήνουμε με το κρασί. Μαγειρεύουμε για 1-2 λεπτά να εξατμιστεί το αλκοόλ, ρίχνουμε τον ζωμό, τα φυστίκια και το μαστιχοτύρι και μαγειρεύουμε για 3-4 λεπτά σε μέτρια φωτιά, ανακατεύοντας, μέχρι να έχουμε μια κρεμώδη σάλτσα.Προσθέτουμε τα ζυμαρικά, την παρμεζάνα, το εστραγκόν, το βούτυρο και αλατοπίπερο, ανακατεύουμε καλά και αποσύρουμε.
Γαρίδες,Ζυμαρικά